Η **Sanyo Electric Co. Ltd.** (三洋電機株式会社 *San'yō Denki Kabushiki-gaisha*) (στυλιζαρισμένη ως **SANYO**) είναι μείζων Γιαπωνέζικη εταιρεία ηλεκτρονικών προϊόντων και πρώην μέλος των Fortune Global 500. Οι εγκαταστάσεις της βρίσκονταν στο Μοριγκούτσι της Οσάκα, στην Ιαπωνία. Η Sanyo είχε πάνω από 230 θυγατρικές. Τα προϊόντα της εταιρείας στην Ελλάδα διανεμήθηκαν από την Τρόπαια Συμμετοχική.

Στις 21 Δεκεμβρίου 2009, η Panasonic Corporation απέκτησε το 50.2% της Sanyo, έναντι 400 δισεκατομμυρίων γιεν (€3.3 δισεκατομμύρια), κάνοντας την Sanyo θυγατρική της Panasonic. Τον Απρίλιο του 2011, η Sanyo έγινε εξ ολοκλήρου θυγατρική της Panasonic, με τα περιουσιακά της στοιχεία ενσωματωμένα στο χαρτοφυλάκιο της τελευταίας.

Ιστορικό
--------

### Η αρχή

Ραδιόφωνο τρανζίστορ, μοντέλο 8S-P3, κυκλοφόρησε το 1959Η Sanyo ιδρύθηκε όταν ο Τόσιο Ιούε (井植 歳男 *Iue Toshio*, 1902–1969), ο κουνιάδος του Κονόσουκε Ματσούσιτα και πρώην υπάλληλος της Matsushita, δανείστηκε ένα αχρησιμοποίητο εργοστάσιο της Matsushita το 1947 και το χρησιμοποίησε για να κατασκευάσει λαμπτήρες με γεννήτρια ποδηλάτων. Η Sanyo συστήθηκε το 1949. Το 1952 έφτιαξε το πρώτο πλαστικό ραδιόφωνο της Ιαπωνίας και το 1954 το πρώτο πλυντήριο ρούχων της Ιαπωνίας. Το όνομα της εταιρείας σημαίνει *τρεις ωκεανοί* στην γιαπωνέζικη γλώσσα, αναφερόμενο στη φιλοδοξία του ιδρυτή να πωλεί τα προϊόντα του παγκοσμίως στον Ατλαντικό, τον Ειρηνικό και τον Ινδικό ωκεανό.

### Συνεταιρική κουλτούρα δεκαετίας 1990

Ένα άρθρο σχετικά με το "Στυλ Sanyo" που γράφτηκε το 1992, περιγράφει τη χρήση εκτεταμένης διαδικασίας κοινωνικοποίησης για νέους υπαλλήλους, έτσι ώστε να εγκλιματιστούν στην συνεταιρική κουλτούρα της Sanyo. Οι νέοι υπάλληλοι συμμετέχουν σε πεντάμηνο πρόγραμμα κατά το οποίο τρώνε μαζί και κοιμούνται μαζί σε καταλύματα. Μαθαίνουν τα πάντα, από τις βασικές απαιτήσεις εργασίας έως τις προσδοκίες της εταιρείας για προσωπική περιποίηση και τον κατάλληλο τρόπο ντυσίματος για συναδέλφους και ανώτερους.

Τεχνολογικά, έχουν υπάρξει καλοί δεσμοί μεταξύ των εταιρειών Sanyo και Sony, με την πρώτη να υποστηρίζει τη μορφή βίντεο Betamax από την εφεύρεση του έως τα μέσα της δεκαετίας του '80 (ο καλύτερος πωλητής βίντεο στο Ηνωμένο Βασίλειο το 1983 ήταν το Sanyo VTC5000), παράλληλα με την παραγωγή της μορφής βίντεο VHS για την μάρκα Fisher κατά τις αρχές της δεκαετίας του 1980 και αργότερα υιοθετώντας την εξαιρετικά επιτυχημένη μορφή βιντεοκάμερας Video8. Πιο πρόσφατα, όμως, η Sanyo αποφάσισε να μην υποστηρίξει τη μορφή της Sony, τον δίσκο Blu-Ray και, αντ 'αυτού, υποστήριξε το HD DVD της Toshiba. Αυτό τελικά απέτυχε, καθώς το Blu-Ray της Sony θριάμβευσε.

Στη Βόρεια Αμερική, η Sanyo κατασκεύασε κινητά τηλέφωνα CDMA αποκλειστικά για το εμπορικό σήμα Sprint PCS της Sprint στις Ηνωμένες Πολιτείες και για την Bell Mobility στον Καναδά.

Sanyo India
-----------

### Τηλεοράσεις

Η Panasonic Corporation επανέφερε τη μάρκα Sanyo στην Ινδία, με την κυκλοφορία της σειράς τηλεοράσεων Sanyo LED στις 8 Αυγούστου 2016. Στις 11 Ιουλίου 2017 η Sanyo λάνσαρε τη σειρά Smart TV στο Amazon Prime Day. Τον Αύγουστο του 2017, η Sanyo παρουσίασε τη σειρά τηλεοράσεων LED NXT αποκλειστικά στο Flipkart. Τον Δεκέμβριο του 2017, η Sanyo εισήγαγε την premium σειρά 4K Smart TV σε 2 μεγέθη - 49 ίντσες και 55 ίντσες.

Παραπομπές
----------

1. 1 2 3 4 5  «Financial Results for FY 2011» (PDF). *panasonic.net* (στα Αγγλικά). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 19 Απριλίου 2018.
2. 1 2  «Outline». *panasonic.net*. Ανακτήθηκε στις 19 Φεβρουαρίου 2015.
3. ↑  «Sanyo Electric Co. Ltd. - Panasonic». *sanyo.com* (στα Αγγλικά). Ανακτήθηκε στις 19 Φεβρουαρίου 2015.
4. ↑  Daisuke Wakabayashi (5 Φεβρουαρίου 2010). «Sanyo Deal Hits Panasonic Results». *WSJ* (στα Αγγλικά). Ανακτήθηκε στις 19 Φεβρουαρίου 2015.
5. ↑  Τζ. Ιμπόκο, "Basic Training, Sanyo Style". *U.S. News & World Report*, 13 Ιουλίου 1992, σελ. 46–48.
6. ↑  «Toshiba to give up on HD DVD, end format war: source» (στα αγγλικά). *Reuters*. 16 Φεβρουααρίου 2008. .
7. ↑  «Sanyo India Launch». *Financial Express* (στα Αγγλικά). Ανακτήθηκε στις 11 Αυγούστου 2016.
8. ↑  «Sanyo Smart TV Launch». *Amazon Press Release* (στα Αγγλικά). Ανακτήθηκε στις 10 Ιουλίου 2017.
9. ↑  «Sanyo NXT Series». *Economic Times* (στα Αγγλικά). Ανακτήθηκε στις 9 Αυγούστου 2017.
10. ↑  «Sanyo 4K Smart Series». *Digit* (στα Αγγλικά). Αρχειοθετήθηκε από το πρωτότυπο στις 26 Δεκεμβρίου 2017. Ανακτήθηκε στις 6 Δεκεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Sanyo** |

* Πληροφορίες για την Sanyo στον ιστότοπο της Panasonic

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 263827020
* NDL: 00635443

 |

 |